
ki maqbool kitab hadees ke islahi mazameen urdu mein 
se İska khulasa GUJARATI mein karne ki koshish ki hai. 
Allah is ko kubool farmaye. 
Aur ham sab ke haq mein naafe banaye. Aameen. 

aan 
Ai a SIIA wa Kg a 


Isaar Aur MuwaasatKa Matlab : Isaar ka 
matlab hai aadmi apne zaat ke muqabla 
mein doosro ko tarjeeh (preference) de, 
masalan khana maujood hai khud ko bhi 
bhuk lag rahi hai, tabiyat mein khane ka 
taqaza maujood hai iske bawujood 
doosro ko apne uper tarjeeh dete huve 
unko khilade, isko Isaar kehte hain. 
Gham khwari kisi musibat zadah ki 
musibat mein sharik hona, Quraan ki 
ayat ka tarjama: surah hashr/9 wo khud 
faaqa se aur zaroorat-mand hone 
bawujood doosro ko apne uper tarjeeh 
dete hai. 

Allah Taala ka doosra irshad naqal kiya 
surah Dahr/8 tarjama aur bawujood ke 

inko khud khane ki khawaish hai fagiro 
aur yatimo, aur gaidiyo ko khilate hain, 
aur ye sirf Allah ki khushnudi ke liye 
karte hain, baazo ne “hubbihi” mein 
zamir ko Allah Taala ki taraf lotakar kaha 
ke wo Allah Taala ki muhabbat ki bunyad 
par in logo ko khilate hai. 


Hazrat Abu Hurairah: ki rivayat hai ke ek 
martaba ek aadmi Nabiet Karim? ki 
khidmat mein haazir huvě aur arz kiya 
mein musibat-zada hu mujhe ‘faaqa’ aur 
musibat lahiq hai Nabie;Karim£ ne (iski 
zaroorat ko apne taraf.se pura karne ki 
khatir) ek aadmi ko apni biviyo mein se 
ek ke yaha bheja (ke*agar khane ki chiz 
ho to bhej do) unho ne jawab diya, ke 
qasam hai us zaat ki jis ne aap ko haq 
lekar bheja hai, mere paas siwae paani ke 
aur kuch bhi nahi hai (wo aadmi ye jawab 
lekar aaya phir Nabie Karim£ ne apne 
doosri biwi ke yaha aadmi bheja unhone 
bhi yehi jawab diya, yaha tak ke tamam 
biwiyo ne yehi jawab diya is se pata 
chalta hai khud Nabie Karim£ ka aur aap 
ke ghar walo ka ‘guzar basar’ kese hota 
tha, Nabie Karim ne farmaya: is aadmi 
ko aaj raat mehmaan bana kar kaun le- 
jaega ek ansari ne arz kiy: Ae Allah ke 
Rasool! mein iski mezbani karunga, 
chunanche wo is musibat-zada sahabi ko 

apne sath le-gae aur apni biwi se kaha ke 
dekho ye Nabie Karim ke mehman hain, 
inka ikraam karo doosri rivayat mein hai 
unhone apni biwi se puchha, tumhare 
paas kuch hai? usne bataya ke siwae 
bachho ke khane ko kuch nahi hai. 
unhone apni biwi se kaha bachho ko jab 
kisi chiz ki zaroorat ho, aur jab wo shaam 
ka khana maange to unko behla phusla 
kar sula dena aur raat ke waqt jab mein 
mehman ko lekar aau, us waqt chirag 
bujha dena, chunanche jab mehman aae, 
sab khane ke liye bethetto unki ahliya ne 
chirag bujha diya mehman ne khana 
khaya aur ye dono khane ka dikhawa 
karte rahe, is tarah khud raat bhuke 
guzar di, subah ke waqt wo sahabi Nabie 
Karim£ ki khidmat mein haazir huve to 
Aap ne farmaya: raat ko tum dono ‘miya 
biw? ne apne mehman ke sath jo mamla 
aur suluk kiya, is par Allah Taala bahut 
khush aur raazi huve. 


Hazrat Abu Hurairah: ki rivayat hai 
Nabie Karim” ne irshad farmaya: do 
aadmiyo ka khaana teen ke liye kafi ho 
jata hai, aur teen ka chaar ke liye kafi ho 
jata hai. 

Muslim sharif mein Hazrat Jabir: ki 
rivayat mein ye hai ke ek ka khana do ko 
kafi ho jata hai, aur do ka char ko aur 


Publisher: Maktaba Ashraf, Surat. Composing: Salim Ismail Rawat 


ISHAAR AUR GHAM KHWARI 3 
char ka aath ko kafi ho jata hai. 

Ifaadat: Agar khaana itna hi hai ke do 
aadmi ‘pet-bhar’ ke kha sake phir iske 
andar teesre ko sharik kar liya jae, to 
agar-che teeno ka 'pet' gale tak nahi 
bharega, lekin is khaane mein se teeno 
itna khaa-lege jis se teeno ki bhuk mit 
jaaegi, aur zaroorat puri ':hojaegi ye 
irshad farma kar Nabie Karim“? gham 
khwari ki taalim de rahe hai ke do aadmi 
agar khana le kar bethe hai, aur unko ye 
khayal ho ke hum ye khana ‘pet-bhar’ kar 
kha sakenge to unko chahiye ke teesre 
admi jo bhuka aur zaroorat-mand isko 
bhi apne saath sharik karle goya doosra 
ke ghum aur taleef ko ba'nt lo, uske gham 
mein sharik hojao thodi si taqleef apne 
upar lelo kisi ke saath uske għam aur 
taqleef mein sharik ho jaana isiko 
muwaasat aur ghamkhwari se tabir karte 
hai. 


Hazrat Abu Saeed Khudri farmate hai: 
hum log Nabie Karim£ ke saath ek safar 
mein jarahe the, ek aadmi apni sawari 
par sawar hokar aaya aur apni ‘nigaahe’ 
daae baae dodane laga jese zaroorat- 
mand aadmi idhar udhar dekhta hai kya 
koi aadmi hai jo meri zaroorat ko pura 
kar saqe Nabie Karim$ ne irshad 
farmaya: tum mein se jis ke paas zyada 

sawari ho wo sawari kisi aise aadmi ko 
dede jis ke paas sawari nahi hai, aur jis 
ke paas apni zaroorat se zyada khane 
pine ka saman ho to wo aise aadmi ko 
dede Jis ke paas khane pine ka saman na 
ho. 

Hazrat Abu Saaed Khudri farmate hai 
aur usne mauqa par maal ki aur qismo ko 
bayan karke ye takeed farmai ke zyada 
maal aise admi ko dede Jo iska zaroorat- 
mand ho Aap ke is irshad ko sun kar 
hame ye khayal hone laga aadmi ke paas 
apni zaroorat se zyada kisi bhi chiz mein 
khud uska koi haq nahi hai. 

Ifaadaat: isliye hume chahiye ke iske 
zarie se doosre zaroorat-mand logo ki 
haajto ko pura kare, vaise quraan shareef 
mein bhi Allah Taala ka irshad hai: ye log 
sawal karte hai kya kharch kare? Allah 
tala ne irshad farmaya: jo tumhari 
zaroorat se zyada hai sab kharch kardo, 
zahir hai zaroorat puri hone ke baad jo 
maal zyada hai isko pada rehne denge to 
isse aap ki zaroorat puri hone wali nahi 
hai, aap ki zaroorat ka jo tha wo aap ke 
paas maujood hai, ye to zyada hai aap 
isko doosro ke hawale nahi karoge aur 
neki ke raaste mein nahi kharch karoge 
to wo kisi kaam ka nahi hai, isliye targib 
digayi. 

Hazrat Sahal Bin Saad Saaidi farmate 
hai: Ek aurat Nabie Karim£ ke paas buni 
huvi chaadar lekar haazir huvi, baaz 
rivayato mein hai wo aisi chaadar thi 
jiske kinaro ko zara lachhedaar banaya 
huva tha, usne wo chaadar ko Nabie 
Karim£ ki khidmat mein bataur hadya 
pesh karte huve arz kiya: Ae Allah ke 
Rasool! ye chaadar mein ne apne haath se 
bun-kar tayyar ki hai take aap ki khidmat 
mein pesh karu, Nabie Karim ne uski 
chaadar bataur hadya .gabul karli aisi 
halat mein ke aap ko uski sakht zaroorat 
bhi thi, phir doosri majlis mein jab Nabie 
Karim£ tashrif laae to aap is chaadar ko 
lungi ke taur par pehne huve the, isse 
pata chala, ke aap ko iski zaroorat thi 
Hazrat Sahal farmate hai: Aap ke 
majlis mein tashrif laane ke baad un 
sahabi ne kaha Ae Allah ke Rasool! ye 
chaadar to bahut umda hai aap muje 
dedijye, Nabie Karim$ ne farmaya: thik 
hai is waqt to nahi de sakte the is liye ke 
aap isko pehne huve the isliye vada 
farmaliya chunanche Nabie Karim ko is 
majlis mein jitni der bethna tha itni der 
tashrif fama rahe, phir aap uthkar makan 
mein tashrif le-gae, aur wo chadar lapet 
kar un sahabi ke paas bhijvadi, jab Nabie 
Karim is majlis se uth-kar makan mein 

tashrif le-gae to logo ne kaha, tum ne ye 
thik nahi kiya Aap“ ko chaadar ki 
zaroorat thi isi liye to aapne isko fauran 
pehna, aur ye jaante huve bhi tum ne 
maang li, tum ko ye maloom hai ke koi 
aadmi koi chiz Aap$ se mangta hai to 
Aap isko “rad” nahi karte hai, agar wo 
chiz maujood hoti hai to de-dete hai, aur 
agar maujood nahi hoti hai to vada farma 
lete hai, goya tum ne Nabe Karim se 
chaadar maang-kar huzoor ko takleef aur 
mashaqat mein daal diya;to unhone kaha 
Allah ki qasam; mein nezwo chaadar apne 
istemal aur pehanne ke liye nahi maangi, 
balke isliye mangi yeşmere kafan ke liye 
istemal ho, chunancħe is waqiye ko naqal 
karne wale Sahabi Hazrat Sahal kehte 
hai wo chaadar unke kafan ke taur par 
istemal huvi. 

Ifaadaat: Is rivayat ko pesh karke ye 
taalim dena maqsood hai ke dekho! Nabie 
Karim ko is chaadar ki zaroorat thi, iske 
bawujood Aap ne apne muqable mein in 
mutaalba karne wale sahabi ko tarjih 
dete huve wo chaadar dedi, is tarah Aap 
ne ummat ko 1-saar ka amali sabaq diya. 
Hazrat Abu Musa Ashari: farmate hai: Ek 
martaba Nabie Karim ne irshad 
farmaya: qabile banu ash-ar ke log jab 
safar mein jate hai, aur unka khana pina 

khatam hone ke qarib hota hai ya madina 
mein rehte huve jab unke yaha khana 
kam ho jata hai, to jis ke paas jo hota hai 
isko ek kapde ya bartan mein jama karte 
hain, phir aapas mein barabar taqsim 
karlete hai unki is aadat ko bayan karne 
ke baad Nabie Karim” ne unke saath 
apne talluq ka izhaar karte huye farmaya 
mein inse hu aur wo mujse hain. 

Ifadat: Is rivayat me Nabie Karim nein 
ashari qabile walo ki ekəkhubi ka zikr 
kiya hai, is se maloom huva ki agar koi 
jamaat aisi ho ke jinke andar koi aisi 
aadat ho jo unke liye kħubi aur kamaal ki 
ho, aur uske zarie doósre logo ko kher ke 
kaam ki targib miłti ho to doosro ke 
saamne uska tazkira kiya jasakta hai, ke 
fala log aisa karte hai. Dekho! kisi ke 
dukh-dard ko ba'nt lena muwaasat aur 
ghamkhwari ka wasf hai, aur zahir hai 
jab kisi ke paas kuch bhi na ho ya kisi ke 
paas zyada ya kam ho aur sab mil kar 
saath de, to sab zaroorate asani ke saath 
puri ho sakti hai. 


ATO EAA ASAF 

